ประเทศโคลอมเบีย

ประเทศในทวีปอเมริกาใต้
4°N 72°W﻿ / ﻿4°N 72°W﻿ / 4; -72
| สาธารณรัฐโคลอมเบีย República de Colombia (สเปน) |
| --- | --- |
   ธงชาติ     ตราแผ่นดิน  
คำขวัญ: "Libertad y Orden" (สเปน) "เสรีภาพและความเป็นระเบียบ"
เพลงชาติ: เพลงชาติสาธารณรัฐโคลอมเบีย
ที่ตั้งของ ประเทศโคลอมเบีย  (เขียวเข้ม)ในทวีปอเมริกาใต้  (เทา)
เมืองหลวง และเมืองใหญ่สุด: โบโกตา 4°35′N 74°4′W﻿ / ﻿4.583°N 74.067°W﻿ / 4.583; -74.067
ภาษาราชการ: สเปน
ภาษาพื้นเมือง: 68[a]
กลุ่มชาติพันธุ์  (สำมะโน ค.ศ. 2018): 87.58% คนผิวขาวหรือเมซติโซ 6.68% แอฟโร-โคลอมเบีย (รวมลูกครึ่ง) 4.31% อเมรินเดียน 1.35% ไม่ระบุ 0.08% อื่น ๆ
ศาสนา  (ค.ศ. 2018): 88.6% คริสต์ —73.7% โรมันคาทอลิก —14.1% โปรเตสแตนต์ —0.8% นิกายอื่น ๆ 10.3% ไม่มีศาสนา 1.1% อื่น ๆ
เดมะนิม: ชาวโคลอมเบีย
การปกครอง: รัฐเดี่ยว ระบบประธานาธิบดี สาธารณรัฐรัฐธรรมนูญ

• ประธานาธิบดี : กุสตาโบ เปโตร
• รองประธานาธิบดี : ฟรานเซีย มาร์เกซ
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สภาผู้แทนราษฎร
เอกราชจากสเปน

• ประกาศ : 20 กรกฎาคม ค.ศ. 1810
• ได้รับการรับรอง : 7 สิงหาคม ค.ศ. 1819
• การรวมตัวเป็นหนึ่งครั้งสุดท้าย : ค.ศ. 1886
• รัฐธรรมนูญฉบับปัจจุบัน : 4 กรกฎาคม ค.ศ. 1991
• การแยกตัวของปานามา : ค.ศ. 1903
 
พื้นที่
• รวม: 1,141,748 ตารางกิโลเมตร (440,831 ตารางไมล์) (อันดับที่ 25)
• แหล่งน้ำ (%): 2.1 (ใน ค.ศ. 2015)
ประชากร
• ค.ศ. 2022 ประมาณ: 49,059,221 (อันดับที่ 29)
• ความหนาแน่น: 42.23 ต่อตารางกิโลเมตร (109.4 ต่อตารางไมล์) (อันดับที่ 173)
จีดีพี (อำนาจซื้อ) : ค.ศ. 2022 (ประมาณ)
• รวม:  940.589 พันล้านดอลลาร์สหรัฐ (อันดับที่ 32)
• ต่อหัว:  18,225 ดอลลาร์สหรัฐ (อันดับที่ 84)
จีดีพี (ราคาตลาด) : ค.ศ. 2022 (ประมาณ)
• รวม:  351.281 พันล้านดอลลาร์สหรัฐ (อันดับที่ 43)
• ต่อหัว:  6,806 ดอลลาร์สหรัฐ (อันดับที่ 97)
จีนี (ค.ศ. 2020):  54.2 สูง
เอชดีไอ (ค.ศ. 2021):  0.752 สูง · อันดับที่ 88
สกุลเงิน: เปโซโคลอมเบีย (COP)
เขตเวลา: UTC−5[b] (เวลาในประเทศโคลอมเบีย)
รูปแบบวันที่: วว−ดด−ปปปป (ค.ศ.)
ขับรถด้าน: ขวามือ
รหัสโทรศัพท์: +57
โดเมนบนสุด: .co
 ^ ถึงแม้ว่ารัฐธรรมนูญโคลอมเบียประกาศให้ภาษาสเปน (Castellano) เป็นภาษาทางการในดินแดนโคลอมเบีย ก็ยังมีชาติพันธุ์ที่พูดภาษาของตนเอง ประมาณ 68 ภาษา ภาษาอังกฤษยังเป็นภาษาทางการในจังหวัดซันอันเดรสและโปรบีเดนเซีย ^ เวลาทางการของโคลอมเบียถูกควบคุมและจัดการโดยสถาบันมาตรวิทยาแห่งชาติ 
โคลอมเบีย (สเปน: Colombia, ออกเสียง: [koˈlombja] ไฟล์:Es-Colombia2.oga) หรือชื่อทางการคือ สาธารณรัฐโคลอมเบีย (สเปน: República de Colombia) เป็นประเทศในภาคตะวันตกเฉียงเหนือของทวีปอเมริกาใต้ มีอาณาเขตทางทิศตะวันออกติดต่อกับเวเนซุเอลาและบราซิล ทางทิศใต้ติดต่อกับเอกวาดอร์และเปรู ทางทิศเหนือจรดทะเลแคริบเบียน ส่วนทางทิศตะวันตกติดต่อกับปานามาและมหาสมุทรแปซิฟิก ครอบคลุมพื้นที่ 1,141,748 ตารางกิโลเมตร (440,831 ตารางไมล์) โคลอมเบียใช้ภาษาสเปนเป็นภาษาราชการ และมีภาษาท้องถิ่นมากกว่า 70 ภาษา
โคลอมเบียเป็นที่อยู่อาศัยของชนพื้นเมืองหลายกลุ่มตั้งแต่ 12,000 ปีก่อนคริสต์ศักราช เช่น มุยสกา กิมบายา และไทโรนา ชาวสเปนค้นพบดินแดนแห่งนี้ครั้งแรกที่ลากัวฮิราใน ค.ศ. 1499 และในช่วงกลางศตวรรษที่ 16 ภูมิภาคนี้ได้กลายเป็นอาณานิคมของสเปน ตามมาด้วยการก่อตั้งอาณาจักรกรานาดาใหม่ โดยมีซานตาเฟเดโบโกตาเป็นเมืองหลวง ก่อนจะได้รับอิสรภาพจากจักรวรรดิสเปนใน ค.ศ. 1819 และได้กลายมาเป็นสหมณฑลแห่งนิวกรานาดา ก่อนจะเป็นสหพันธรัฐในฐานะสมาพันธ์กรานาดา (1858) และจากนั้นได้เป็นสหรัฐโคลอมเบีย (1863) และท้ายที่สุดมาเป็นสาธารณรัฐโคลอมเบียใน ค.ศ. 1886 ถึงปัจจุบัน นับตั้งแต่ต้นคริสต์ทศวรรษ 1960 ประเทศได้รับผลกระทบจากความขัดแย้งทางสงครามและการเมืองซึ่งทวีความรุนแรงขึ้นในทศวรรษ 1990 นับตั้งแต่ ค.ศ. 2005 เป็นต้นมา ความมั่นคง เสถียรภาพ และหลักนิติธรรมได้พัฒนาขึ้นอย่างมีนัยสำคัญ เช่นเดียวกับการเติบโตและการพัฒนาทางเศรษฐกิจ
โคลอมเบียเป็นหนึ่งในสิบเจ็ดประเทศที่มีความหลากหลายทางชีวภาพมากที่สุดในโลก และมากเป็นอันดับสองของโลก อาณาเขตทั้งหมดของประเทศครอบคลุมป่าดิบชื้นแอมะซอน ที่ราบสูง ทุ่งหญ้า และ ทะเลทราย และเป็นประเทศเดียวในอเมริกาใต้ที่มีแนวชายฝั่งและเกาะต่าง ๆ ทอดยาวตลอดมหาสมุทรแอตแลนติกและมหาสมุทรแปซิฟิก โคลอมเบียเป็นสมาชิกขององค์กรระดับโลกและระดับภูมิภาคที่สำคัญ ได้แก่ สหประชาชาติ, องค์การการค้าโลก, องค์การเพื่อความร่วมมือและการพัฒนาทางเศรษฐกิจ, องค์การนานารัฐอเมริกัน, พันธมิตรแปซิฟิก, ชุมชนแอนเดียน และเนโท และมีขนาดเศรษฐกิจที่ใหญ่เป็นอันดับสามในอเมริกาใต้ โดยมีความมั่นคงทางเศรษฐกิจมหภาคและแนวโน้มการเติบโตในระยะยาวที่ได้รับการยอมรับจากนานาชาติ